CELEX: 32013R0056
Language: et
Date: 2013-01-16 00:00:00
Title: Komisjoni määrus (EL) nr 56/2013, 16. jaanuar 2013 , millega muudetakse Euroopa Parlamendi ja nõukogu määruse (EÜ) nr 999/2001 (millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad) I ja IV lisa  EMPs kohaldatav tekst

24.1.2013   
            
            
               ET
            
            
               Euroopa Liidu Teataja
            
            
               L 21/3
            
         
      KOMISJONI MÄÄRUS (EL) nr 56/2013,
   16. jaanuar 2013,
   millega muudetakse Euroopa Parlamendi ja nõukogu määruse (EÜ) nr 999/2001 (millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad) I ja IV lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2001. aasta määrust (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, (1) eriti selle artikli 23 esimest lõiku,
   ning arvestades järgmist:
   
               (1)
            
            
               Määruses (EÜ) nr 999/2001 on sätestatud loomadel transmissiivsete spongioossete entsefalopaatiate (TSEd) vältimise, kontrolli ja likvideerimise eeskirjad. Seda kohaldatakse elusloomade ja loomsete saaduste tootmise ja turustamise ning teatavatel juhtudel ka nende ekspordi suhtes.
            
         
               (2)
            
            
               Määruse (EÜ) nr 999/2001 artikli 7 lõikes 1 on sätestatud, et mäletsejalistele on keelatud sööta loomadelt pärit valke. Sama määruse artikli 7 lõikega 2 on seda keeldu laiendatud muudele loomadele peale mäletsejaliste ning seda keeldu on piiratud kõnealustele loomadele loomsete saaduste söötmise osas vastavalt kõnealuse määruse IV lisale.
            
         
               (3)
            
            
               Määruse (EÜ) nr 999/2001 IV lisaga laiendatakse artikli 7 lõikes 1 sätestatud keeldu, keelates muu hulgas töödeldud loomseid valke sööta mittemäletsejalistele põllumajandusloomadele, välja arvatud lihasööjatele karusloomadele. Erandina sätestatud keeldudest ja teatud eritingimustel on IV lisaga lubatud sööta mittemäletsejalistele põllumajandusloomadele teatavaid töödeldud loomseid valke.
            
         
               (4)
            
            
               Euroopa Parlamendi ja nõukogu 21. oktoobri 2009. aasta määruse (EÜ) nr 1069/2009, (milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (loomsete kõrvalsaaduste määrus)) (2) artikliga 11 on keelatud teatavat liiki maismaaloomade, välja arvatud karusloomade söötmine töödeldud loomse valguga, mis on saadud sama liigi loomade kehadest või kehaosadest. Sama artikliga on keelatud ka tehistingimustes peetavate kalade söötmine töödeldud loomse valguga, mis on saadud sama liiki tehistingimustes peetavate kalade kehadest või kehaosadest.
            
         
               (5)
            
            
               16. juulil 2010 võeti vastu komisjoni teatis Euroopa Parlamendile ja nõukogule „TSE tegevuskava nr 2: Strateegiadokument transmissiivsete spongioossete entsefalopaatiate kohta aastateks 2010–2015” (3). Selles on kirjeldatud võimalikke muudatusi, mida võidakse tulevikus teha transmissiivseid spongioosseid entsefalopaatiaid käsitlevatesse liidu õigusaktidesse. Samuti rõhutatakse selles, et transmissiivseid spongioosseid entsefalopaatiaid käsitlevate eeskirjade läbivaatamine peaks eelkõige põhinema uute meetmete kontrolli ja jõustamisega seotud teaduslikel andmetel ja tehnilistel kaalutlustel.
            
         
               (6)
            
            
               Kõnealuses teatises on muu hulgas käsitletud ka praegustes liidu õigusaktides sätestatud söödakeelu eeskirjade läbivaatamist. Euroopa Toiduohutusameti (EFSA) bioloogiliste ohtude teaduskomisjoni (BIOHAZ) 24. jaanuaril 2007 (4) ja 17. novembril 2007 (5) välja antud kahe teadusliku arvamuse põhjal on teatises tunnistatud, et mittemäletsejalistest põllumajandusloomadel ei ole looduslikes tingimustes transmissiivset spongioosset entsefalopaatiat tuvastatud ning veiste spongioosse entsefalopaatia ülekandmise risk mittemäletsejalistelt mittemäletsejalistele on väike, juhul kui välditakse liigisisest ringlussevõttu. Teatises järeldatakse seetõttu, et kaaluda tuleks mittemäletsejalistelt saadud töödeldud loomsete valkude keelu kõrvaldamist mittemäletsejaliste sööda puhul, kuid ei tohiks kõrvaldada kehtivat liigisisese ringlussevõtu keeldu ning keeld tuleks kõrvalda üksnes juhul, kui kasutada saab ka valideeritud analüüsimeetodeid töödeldud loomse valgu päritoluliigi määramiseks ning eri liikidelt saadud töödeldud loomsete valkude õige suunamise kord on sisse seatud.
            
         
               (7)
            
            
               Nõukogu võttis 29. novembril 2010 vastu järeldused kõnealuse teatise kohta (6). Järeldustes tunnistatakse, kui oluline on töödeldud loomsete valkude põllumajandusloomadele söötmise keeld veiste spongioosse entsefalopaatia leviku ennetamisel toiduahela kaudu, mistõttu on sellel tähtis osa kõnealusesse haigusesse haigestumise vähendamisel veisepopulatsioonis. Lisaks on neis järeldustes leitud, et mittemäletsejaliste töödeldud loomsete valkude võimaliku taaskasutusse võtmise eeltingimus muudele mittemäletsejaliste liikidele söötmiseks on tõhusate ja valideeritud testide kättesaadavus, et eristada eri liikidelt saadud töödeldud loomseid valkusid, ning põhjalike analüüside tegemine nõuete leevendamise riskide kohta seoses loomade tervishoiu ja rahvatervisega.
            
         
               (8)
            
            
               EFSA bioloogiliste ohtude teaduskomisjon võttis 9. detsembril 2010 vastu teadusliku arvamuse töödeldud loomsetest valkudest põhjustatud kvantitatiivse riski hindamise läbivaatamise kohta veiste spongioosse entsefalopaatia korral (7). Arvamuses järeldati, et „veiste spongioosset entsefalopaatiat käsitlevate liidu 2009. aasta seireandmete põhjal, eeldades 0,1 protsendilist saastumist (töödeldud loomsete valkude tuvastamise piirmäär söödas) mittemäletsejaliste töödeldud loomsete valkudega ning arvestades EFSA kasutatavat töödeldud loomsete valkudega seotud kvantitatiivse riski hindamise mudelit, oleks hinnanguline keskmine veiste spongioosse entsefalopaatia nakkavuse koormus, mis võib aasta jooksul sattuda loomasööta liidus, 50 % annusest, mille kaudu võivad veised suu kaudu nakatuda, ehk 0,2.” Selles esitatud hinnangu põhjal „tähendaks see, et igal aastal nakatub 95 protsendillise kindlusega liidu veisepopulatsioonis veiste spongioossesse entsefalopaatiasse vähem kui üks loom lisaks.”
            
         
               (9)
            
            
               Euroopa Parlamendi 8. märtsi 2011. aasta resolutsioonis proteiini nappuse ja selle pikaajalise probleemi võimalike lahenduste kohta Euroopa Liidus (8) kutsutakse komisjoni esitama Euroopa Parlamendile ja nõukogule seadusandlik ettepanek, millega lubataks tapajäätmetest töödeldud loomse valgu kasutamist monogastriliste loomade (sead ja kodulinnud) sööda tootmiseks, tingimusel et koostisosad pärinevad lihast, mis oli lubatud inimtoiduks, ning täielikult rakendatakse ja kontrollitakse liigisisese ringlussevõtu ja sunnitud kannibalismi keeldu.
            
         
               (10)
            
            
               Euroopa Parlamendi 6. juuli 2011. aasta resolutsioonis transmissiivse spongioosse entsefalopaatia (TSE) vorme ning sellega seotud sööda ja toidu kontrolli käsitlevate liidu õigusaktide rakendamise ja väljavaadete kohta (9) toetatakse – pidades eelkõige silmas valkude praegust puudujääki liidus – komisjoni ettepanekut kaotada liidu õigusaktidest töödeldud loomsete valkude kasutamise keeld mittemäletsejaliste söödas tingimusel, et seda kohaldatakse mittetaimtoiduliste suhtes ning et seda tehakse teatavatel tingimustel.
            
         
               (11)
            
            
               Resolutsioonis nõutakse, et töödeldud loomsete valkude tootmise ja steriliseerimise meetodid vastaksid loomsete kõrvalsaaduste määruse kõrgeimatele ohutusstandarditele ja eeskirjadele, mis on sätestatud määruses (EÜ) nr 1069/2009, ning kasutatakse uusimat ja turvalisimat tehnoloogiat. Selles nõutakse, et liigisisese ringlussevõtu kohta kehtivad keelud jääksid samaks, et eri loomaliikide töödeldud loomsete valkude tootmisliinid on täielikult eraldatud ning et nende tootmisliinide eraldamist kontrollivad liikmesriikide pädevad ametiasutused ja neid auditeerib komisjon. Lisaks on selles sätestatud, et enne söödakeelu kaotamise jõustumist peab olema kehtestatud usaldusväärne liigikohane meetod, mille abil määrata töödeldud loomset valku sisaldavas loomasöödas kindlaks valkude päritolu, et oleks võimalik välistada liigisisest ringlussevõttu ja töödeldud loomse valgu sisaldust, ning et 1. kategooria või 2. kategooria töödeldud loomsed valgud oleksid toorainena keelatud ja töödeldud loomse valgu tootmisel kasutataks ainult inimtoiduks kõlblikku 3. kategooria toorainet. Resolutsiooniga keelatakse kasutada mäletsejate söödas mittemäletsejalistelt või mäletsejalistelt saadud töödeldud loomset valku.
            
         
               (12)
            
            
               Euroopa Liidu referentlabor loomasöödas sisalduvate loomsete valkude jaoks valideeris 9. märtsil 2012 uue DNA-põhise diagnostilise meetodi, mille abil on võimalik tuvastada väga väikeses koguses mäletsejalistelt saadud toorainet, mida võib söödas leiduda (10). Seda meetodit võib kasutada töödeldud loomsete valkude ja töödeldud loomseid valkusid sisaldava segajõusööda korrapäraseks kontrollimiseks, et teha kindlaks, kas see ei sisalda mäletsejaliste valku.
            
         
               (13)
            
            
               Praegu ei ole valideeritud diagnostilist meetodit, mille abil oleks võimalik tuvastada sigadelt ja kodulindudelt saadud tooraine olemasolu söödas. Seega ei oleks võimalik kontrollida liigisisese ringlussevõtu keelu nõuetekohast rakendamist, kui uuesti lubataks kasutada sigadelt saadud töödeldud loomset valku kodulindude söödas ja kodulindudelt saadud töödeldud loomset valku sigade söödas.
            
         
               (14)
            
            
               Vesiviljelustoodete tootmisel ei ole liigisisese ringlussevõtu keelu täitmisega probleeme, kuna praegused suunamise nõuded kalajahu kasutamiseks vesiviljelusloomade söödas on juba osutunud tõhusateks.
            
         
               (15)
            
            
               Mittemäletsejalistelt saadud töödeldud loomseid valkusid ja töödeldud loomseid valkusid sisaldavat sööta, välja arvatud kalajahu ja kalajahu sisaldav segajõusööt, mida on juba lubatud sööta mittemäletsejalistele loomadele, tuleks seega uuesti lubada kasutada vesiviljelusloomade söötmiseks. Selleks et vältida ristsaastumise ohtu mäletsejaliste valguga, tuleks nende toodete kogumisel, transportimisel ja töötlemisel kohaldada rangeid nõudeid. Lisaks tuleks töödeldud loomsetest valkudest ja töödeldud loomseid valkusid sisaldavast segajõusöödast võtta korrapäraselt proove ja neid analüüsida, et teha kindlaks, kas ei esine ristsaastumist mäletsejaliste valguga.
            
         
               (16)
            
            
               Seega tuleks välja jätta määruse (EÜ) nr 999/2001 IV lisas sätestatud keeld, mille kohaselt ei tohi vesiviljelusloomadele sööta mittemäletsejalistelt loomadelt saadud töödeldud loomseid valkusid. Liidu õigusaktide selguse huvides on asjakohane asendada IV lisa tervikuna käesolevas määruses sätestatud IV lisaga.
            
         
               (17)
            
            
               Määruse (EÜ) nr 999/2001 I lisa punktis 1 on viidatud sööda ja muuks otstarbeks kui inimtoiduks ettenähtud loomsete kõrvalsaaduste mõistetele, mis on sätestatud liidu õigusaktides, mis on praeguseks kehtetuks tunnistatud. Liidu õigusaktide selguse huvides tuleks need viited asendada viidetega vastavatele mõistetele praegu jõusolevates õigusaktides. Määruse (EÜ) nr 999/2001 I lisa tuleks seega muuta vastavalt käesoleva määruse lisale.
            
         
               (18)
            
            
               Kuna liikmesriikidel ja söödasektori ettevõtjatel on vaja piisavat aega oma kontrollimenetluste kohandamiseks käesoleva määrusega ettenähtud uute nõuetega, ei tuleks käesolevat määrust kohaldada vahetult pärast selle jõustumist.
            
         
               (19)
            
            
               Määrust (EÜ) nr 999/2001 tuleks seetõttu vastavalt muuta.
            
         
               (20)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 999/2001 I ja IV lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. juunist 2013.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. jaanuar 2013
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  EÜT L 147, 31.5.2001, lk 1.
   
      (2)  ELT L 300, 14.11.2009, lk 1.
   
      (3)  COM/2010/0384.
   
      (4)  Euroopa Parlamendi nõudel bioloogiliste ohtude teaduskomisjoni väljastatud arvamus mäletsejaliste kalajahuga söötmisest tulenevate terviseriskide hindamise kohta seoses transmissiivse spongioosse entsefalopaatia ohuga, EFSA Journal (2007), 443, 1–26.
   
      (5)  Euroopa Parlamendi nõudel bioloogiliste ohtude teaduskomisjoni väljastatud arvamus põllumajandusloomadele loomsete valkude söötmise teatavate aspektide kohta, EFSA Journal (2007), 576, 1–41.
   
      (6)  http://register.consilium.europa.eu/pdf/en/10/st13/st13889-ad01re01.en10.pdf
   
      (7)  Bioloogiliste ohtude teaduskomisjoni arvamus töödeldud loomsetest valkudest põhjustatud kvantitatiivse riski hindamise läbivaatamise kohta veiste spongioosse entsefalopaatia korral, EFSA Journal (2011); 9(1):1947.
   
      (8)  Vastuvõetud tekst, P7_TA(2011)0084.
   
      (9)  Vastuvõetud tekst, P7_TA(2011)0328.
   
      (10)  http://eurl.craw.eu/index.php?page=24&id=10
   
      LISA
      Määruse (EÜ) nr 999/2001 I ja IV lisa muudetakse järgmiselt.
      
                  1)
               
               
                  I lisa punkt 1 asendatakse järgmisega.
                  
                              „1.
                           
                           
                              Käesolevas määruses kasutakse järgmiseid mõisteid, mis on sätestatud Euroopa Parlamendi ja nõukogu määruses (EÜ) nr 1069/2009, (1) komisjoni määruses (EL) nr 142/2011, (2) Euroopa Parlamendi ja nõukogu määruses (EÜ) nr 178/2002, (3) Euroopa Parlamendi ja nõukogu määruses (EÜ) nr 767/2009 (4) ning nõukogu direktiivis 2006/88/EÜ (5)
                              
                              
                                          a)
                                       
                                       
                                          määruse (EÜ) nr 1069/2009 artikli 3 lõikes 6 sätestatud mõiste „põllumajandusloom”;
                                       
                                    
                                          b)
                                       
                                       
                                          määruse (EL) nr 142/2011 I lisas sätestatud järgmised mõisted:
                                          
                                                      i)
                                                   
                                                   
                                                      „karusloomad” punktis 1;
                                                   
                                                
                                                      ii)
                                                   
                                                   
                                                      „veretooted” punktis 4;
                                                   
                                                
                                                      iii)
                                                   
                                                   
                                                      „töödeldud loomne valk” punktis 5;
                                                   
                                                
                                                      iv)
                                                   
                                                   
                                                      „kalajahu” punktis 7;
                                                   
                                                
                                                      v)
                                                   
                                                   
                                                      „kollageen” punktis 11;
                                                   
                                                
                                                      vi)
                                                   
                                                   
                                                      „želatiin” punktis 12;
                                                   
                                                
                                                      vii)
                                                   
                                                   
                                                      „hüdrolüüsitud valk” punktis 14;
                                                   
                                                
                                                      viii)
                                                   
                                                   
                                                      „lemmikloomatoidu konserv” punktis 16;
                                                   
                                                
                                                      ix)
                                                   
                                                   
                                                      „lemmikloomatoit” punktis 19;
                                                   
                                                
                                                      x)
                                                   
                                                   
                                                      „töödeldud lemmikloomatoit” punktis 20;
                                                   
                                                
                                    
                                          c)
                                       
                                       
                                          määruse (EÜ) nr 178/2002 artikli 3 lõikes 4 sätestatud mõiste „sööt”;
                                       
                                    
                                          d)
                                       
                                       
                                          määrus (EÜ) nr 767/2009:
                                          
                                                      i)
                                                   
                                                   
                                                      „söödamaterjalid” artikli 3 lõike 2 punktis g;
                                                   
                                                
                                                      ii)
                                                   
                                                   
                                                      „segasööt” artikli 3 lõike 2 punktis h;
                                                   
                                                
                                                      iii)
                                                   
                                                   
                                                      „täissööt” artikli 3 lõike 2 punktis i;
                                                   
                                                
                                    
                                          e)
                                       
                                       
                                          direktiiv 2006/88/EÜ:
                                          
                                                      i)
                                                   
                                                   
                                                      „vesiviljelusloom” artikli 3 lõike 1 punktis b;
                                                   
                                                
                                                      ii)
                                                   
                                                   
                                                      „veeloom” artikli 3 lõike 1 punktis e.
                                                   
                                                
                                    
                        
            
                  2)
               
               
                  IV lisa asendatakse järgmisega:
                  
                     „IV LISA
                     
                        LOOMADE SÖÖTMINE
                     
                     I   PEATÜKK
                     
                        Artikli 7 lõikes 1 sätestatud keelu laiendamine
                     
                     Artikli 7 lõikes 1 sätestatud keeldu laiendatakse vastavalt artikli 7 lõikele 2, et see hõlmaks:
                     
                                 a)
                              
                              
                                 mäletsejalistele loomse päritoluga kaltsiumvesinikfosfaadi ja trikaltsiumfosfaadi ning neid sisaldava segajõusööda söötmist;
                              
                           
                                 b)
                              
                              
                                 mittemäletsejalistele põllumajandusloomadele, välja arvatud karusloomadele, järgmiste ainete söötmist:
                                 
                                             i)
                                          
                                          
                                             töödeldud loomsed valgud;
                                          
                                       
                                             ii)
                                          
                                          
                                             mäletsejalistelt saadud kollageen ja želatiin;
                                          
                                       
                                             iii)
                                          
                                          
                                             veretooted;
                                          
                                       
                                             iv)
                                          
                                          
                                             loomse päritoluga hüdrolüüsitud valk;
                                          
                                       
                                             v)
                                          
                                          
                                             loomse päritoluga kaltsiumvesinikfosfaat ja trikaltsiumfosfaat;
                                          
                                       
                                             vi)
                                          
                                          
                                             punktides i–v loetletud tooteid sisaldav sööt.
                                          
                                       
                           II   PEATÜKK
                     
                        Erandid artikli 7 lõikes 1 ja I peatükis sätestatud keeldudest
                     
                     Artikli 7 lõikes 1 ja I peatükis sätestatud keelde ei kohaldata vastavalt artikli 7 lõike 3 esimesele lõigule:
                     
                                 a)
                              
                              
                                 mäletsejaliste söötmise suhtes järgmiste ainetega:
                                 
                                             i)
                                          
                                          
                                             piim, piimapõhised tooted, piimasaadused, ternespiim ja ternespiimatooted;
                                          
                                       
                                             ii)
                                          
                                          
                                             munad ja munatooted;
                                          
                                       
                                             iii)
                                          
                                          
                                             mittemäletsejalistelt saadud kollageen ja želatiin;
                                          
                                       
                                             iv)
                                          
                                          
                                             hüdrolüüsitud valk, mis on saadud:
                                             
                                                         —
                                                      
                                                      
                                                         mittemäletsejaliste kehaosadest või
                                                      
                                                   
                                                         —
                                                      
                                                      
                                                         mäletsejaliste toornahkadest;
                                                      
                                                   
                                       
                                             v)
                                          
                                          
                                             eespool punktides i–iv loetletud tooteid sisaldav segajõusööt;
                                          
                                       
                           
                                 b)
                              
                              
                                 mittemäletsejaliste põllumajandusloomade söötmise suhtes järgmise söödamaterjali ja segajõusöödaga:
                                 
                                             i)
                                          
                                          
                                             hüdrolüüsitud valk, mis on saadud mittemäletsejaliste kehaosadest või mäletsejaliste toornahkadest;
                                          
                                       
                                             ii)
                                          
                                          
                                             kalajahu ja kalajahu sisaldav segajõusööt, mis on toodetud, turule viidud ja mida kasutatakse vastavalt III peatükis sätestatud üldtingimustele ja IV peatüki A jaos sätestatud eritingimustele;
                                          
                                       
                                             iii)
                                          
                                          
                                             loomse päritoluga kaltsiumvesinikfosfaat ja trikaltsiumfosfaat ning neid sisaldav segajõusööt, mis on toodetud, turule viidud ja mida kasutatakse vastavalt III peatükis sätestatud üldtingimustele ja IV peatüki B jaos sätestatud eritingimustele;
                                          
                                       
                                             iv)
                                          
                                          
                                             mittemäletsejalistelt saadud veretooted ja neid veretooteid sisaldav segajõusööt, mis on toodetud, turule viidud ja mida kasutatakse vastavalt III peatükis sätestatud üldtingimustele ja IV peatüki C jaos sätestatud eritingimustele;
                                          
                                       
                           
                                 c)
                              
                              
                                 vesiviljelusloomadele selliste töödeldud loomsete valkude (välja arvatud kalajahu) söötmise suhtes, mis on saadud mittemäletsejalistelt ja selliseid töödeldud loomseid valkusid sisaldava segajõusööda suhtes, mis on toodetud, turule viidud ja mida kasutatakse vastavalt III peatükis sätestatud üldtingimustele ja IV peatüki D jaos sätestatud eritingimustele;
                              
                           
                                 d)
                              
                              
                                 võõrutamata mäletsejalistele selliste piimaasendajate söötmise suhtes, mis sisaldavad kalajahu ja mis on toodetud, turule viidud ja mida kasutatakse vastavalt IV peatüki E jaos sätestatud eritingimustele;
                              
                           
                                 e)
                              
                              
                                 põllumajandusloomadele sellise taimse päritoluga söödamaterjali ning sellist söödamaterjali sisaldava segajõusööda söötmise suhtes, milles esineb väheses koguses luuokiseid, mis pärinevad keelatud loomaliikidelt. Liikmesriigid võivad seda erandit kasutada üksnes juhul, kui nad on eelnevalt teostanud riskihindamise, millega on tõendanud, et oht loomade tervisele on väga väike. Riskihindamisel tuleb arvesse võtta vähemalt järgmist:
                                 
                                             i)
                                          
                                          
                                             saastumise taset;
                                          
                                       
                                             ii)
                                          
                                          
                                             saastumise laadi ja allikat;
                                          
                                       
                                             iii)
                                          
                                          
                                             saastatud sööda kavandatavat kasutust.
                                          
                                       
                           III   PEATÜKK
                     
                        II peatükis sätestatud teatavate erandite kohaldamise üldtingimused
                     
                     
                        A   JAGU
                     
                     
                        
                           Mittemäletsejaliste põllumajandusloomade söötmiseks ettenähtud söödamaterjalide ja segajõusööda transport
                        
                     
                     
                                 1.
                              
                              
                                 Järgmiseid mittemäletsejaliste põllumajandusloomade söötmiseks ettenähtud tooteid transporditakse sõidukites ja konteinerites, mida ei kasutata mäletsejalistele ettenähtud sööda transpordiks:
                                 
                                             a)
                                          
                                          
                                             pakendamata töödeldud loomsed valgud – sealhulgas kalajahu –, mis on saadud mittemäletsejalistelt;
                                          
                                       
                                             b)
                                          
                                          
                                             loomse päritoluga pakendamata kaltsiumvesinikfosfaat ja trikaltsiumfosfaat;
                                          
                                       
                                             c)
                                          
                                          
                                             pakendamata veretooted, mis on saadud mittemäletsejalistelt;
                                          
                                       
                                             d)
                                          
                                          
                                             pakendamata segajõusööt, mis sisaldab punktides a, b ja c loetletud söödamaterjali.
                                          
                                       Kirjeid, milles on esitatud transporditud toodete liik, säilitatakse vähemalt kahe aasta jooksul pädevale asutusele kättesaadavatena.
                              
                           
                                 2.
                              
                              
                                 Erandina punktist 1 võidakse sõidukeid ja konteinereid, mida on eelnevalt kasutatud kõnealuses punktis loetletud toodete transportimiseks, kasutada mäletsejalistele ettenähtud sööda transportimiseks, tingimusel et need on ristsaastumise vältimiseks enne puhastatud vastavalt dokumenteeritud menetlusele, mille pädev asutus on eelnevalt heaks kiitnud.
                                 Kui sellist menetlust kasutatakse, tuleb see dokumenteerida ning dokumendid säilitada vähemalt kahe aasta jooksul pädevale asutusele kättesaadavatena.
                              
                           
                                 3.
                              
                              
                                 Pakendamata töödeldud loomsed valgud, mis on saadud mittemäletsejalistelt, ning sellistelt loomadelt saadud töödeldud loomseid valkusid sisaldav pakendamata segajõusööt transporditakse sõidukites ja konteinerites, mida ei kasutata muude mittemäletsejaliste põllumajandusloomade kui vesiviljelusloomade sööda transportimiseks.
                              
                           
                                 4.
                              
                              
                                 Erandina punktist 3 võidakse sõidukeid ja konteinereid, mida on eelnevalt kasutatud selles punktis loetletud toodete transportimiseks, kasutada muudele mittemäletsejalistele põllumajandusloomadele kui vesiviljelusloomadele ettenähtud sööda transportimiseks, tingimusel et need on ristsaastumise vältimiseks enne puhastatud vastavalt dokumenteeritud menetlusele, mille pädev asutus on eelnevalt heaks kiitnud.
                                 Kui sellist menetlust kasutatakse, tuleb see dokumenteerida ning dokumendid säilitada vähemalt kahe aasta jooksul pädevale asutusele kättesaadavatena.
                              
                           
                        B   JAGU
                     
                     
                        
                           Mittemäletsejaliste põllumajandusloomade söötmiseks ettenähtud segajõusööda tootmine
                        
                     
                     
                                 1.
                              
                              
                                 Mittemäletsejaliste põllumajandusloomade söötmiseks ettenähtud segajõusööta ja järgmist söödamaterjali sisaldavat segajõusööta toodetakse asutustes, kus ei toodeta segajõusööta mäletsejalistele ning mille on heaks kiitnud pädev asutus:
                                 
                                             a)
                                          
                                          
                                             kalajahu;
                                          
                                       
                                             b)
                                          
                                          
                                             loomse päritoluga kaltsiumvesinikfosfaat ja trikaltsiumfosfaat;
                                          
                                       
                                             c)
                                          
                                          
                                             mittemäletsejalistelt saadud veretooted.
                                          
                                       
                           
                                 2.
                              
                              
                                 Erandina punktist 1 võib pädev asutus pärast kohapealse kontrolli teostamist lubada mäletsejalistele ettenähtud segajõusööda tootmist asutustes, kus toodetakse ka mittemäletsejaliste põllumajandusloomadele sellist segajõusööta, mis sisaldab kõnealuses punktis loetletud tooteid, eeldusel et täidetud on järgmised tingimused:
                                 
                                             a)
                                          
                                          
                                             mäletsejalistele ettenähtud segajõusööta tuleb toota ja hoida ladustamise, transportimise ja pakendamise ajal ruumides, mis on füüsiliselt eraldatud nendest ruumidest, kus toodetakse ja hoitakse mittemäletsejalistele ettenähtud segajõusööta;
                                          
                                       
                                             b)
                                          
                                          
                                             kirjeid, milles on märgitud punktis 1 loetletud toodete ostmine ja kasutamine ning neid tooteid sisaldava segajõusööda müük, tuleb säilitada vähemalt viie aasta jooksul pädevale asutusele kättesaadavatena;
                                          
                                       
                                             c)
                                          
                                          
                                             mäletsejalistele ettenähtud segajõusöödast tuleb võtta korrapäraselt proove ja neid analüüsida, et teha kindlaks, kas selles ei esine loomse päritoluga keelatud komponente, kasutades sööda kontrollimisel loomse päritoluga komponentide määramise analüüsimeetodeid, mis on sätestatud komisjoni määruse (EÜ) nr 152/2009 (*) VI lisas; proovide võtmise ja analüüside tegemise sagedus määratakse kindlaks riskihindamise põhjal, mille on teostanud oma menetluste osana ettevõtja ohuanalüüsi ja kriitiliste kontrollpunktide süsteemi (HACCP) põhimõtetel; sellise proovide võtmise ja analüüside tulemused tuleb säilitada vähemalt viie aasta jooksul pädevale asutusele kättesaadavatena. (6)
                                             
                                          
                                       
                           
                                 3.
                              
                              
                                 Erandina punktist 1 ei ole nõutav eriluba täissööda tootmiseks kõnealuses punktis loetletud tooteid sisaldavast segajõusöödast põllumajandusettevõtjate enda majapidamise tarbeks, eeldusel et nad täidavad järgmisi tingimusi:
                                 
                                             a)
                                          
                                          
                                             nad peab olema registreerinud pädev asutus;
                                          
                                       
                                             b)
                                          
                                          
                                             nad peavad pidama üksnes mittemäletsejalisi loomi;
                                          
                                       
                                             c)
                                          
                                          
                                             nad peavad tootma täissööta üksnes samas ettevõttes kasutamiseks;
                                          
                                       
                                             d)
                                          
                                          
                                             täissööda tootmiseks kasutatava kalajahu sisaldava segajõusööda toorvalgusisaldus on alla 50 %;
                                          
                                       
                                             e)
                                          
                                          
                                             täissööda tootmiseks kasutatava loomse päritoluga kaltsiumvesinikfosfaati ja trikaltsiumfosfaati sisaldava segajõusööda fosfori kogusisaldus on alla 10 %;
                                          
                                       
                                             f)
                                          
                                          
                                             täissööda tootmiseks mittemäletsejalistelt saadud veretooteid sisaldava segajõusööda valgu kogusisaldus on alla 50 %.
                                          
                                       
                           
                        C   JAGU
                     
                     
                        
                           Muude mittemäletsejaliste põllumajandusloomade kui karusloomade söötmiseks ettenähtud söödamaterjalide ja segajõusööda import
                        
                     
                     Importijad tagavad, et enne iga allpool loetletud sellise söödamaterjali ja segajõusööda saadetise vabasse ringlusse laskmist liidus, mida kavatsetakse kasutada muude mittemäletsejaliste põllumajandusloomade kui karusloomade söötmiseks, analüüsitakse seda vastavalt käesoleva lisa II peatükile, kasutades sööda kontrollimisel loomse päritoluga komponentide määramise analüüsimeetodeid, mis on sätestatud määruse (EÜ) nr 152/2009 VI lisas, et teha kindlaks, kas selles ei esine loomse päritoluga keelatud komponente:
                     
                                 a)
                              
                              
                                 töödeldud loomsed valgud, sealhulgas kalajahu, mis on saadud mittemäletsejalistelt;
                              
                           
                                 b)
                              
                              
                                 mittemäletsejalistelt saadud veretooted;
                              
                           
                                 c)
                              
                              
                                 segajõusööt, mis sisaldab punktides a ja b loetletud söödamaterjali.
                              
                           
                        D   JAGU
                     
                     
                        
                           Mittemäletsejaliste põllumajandusloomade söötmiseks ettenähtud sööda kasutamine ja ladustamine põllumajandusettevõtetes
                        
                     
                     
                                 1.
                              
                              
                                 Järgmise sööda kasutamine ja ladustamine on keelatud põllumajandusettevõtetes, kus peetakse selliseid põllumajandusloomade liike, kellele selline sööt ei ole ette nähtud:
                                 
                                             a)
                                          
                                          
                                             töödeldud loomsed valgud, sealhulgas kalajahu, mis on saadud mittemäletsejalistelt;
                                          
                                       
                                             b)
                                          
                                          
                                             loomse päritoluga kaltsiumvesinikfosfaat ja trikaltsiumfosfaat;
                                          
                                       
                                             c)
                                          
                                          
                                             mittemäletsejalistelt saadud veretooted;
                                          
                                       
                                             d)
                                          
                                          
                                             segajõusööt, mis sisaldab punktides a–c loetletud söödamaterjali.
                                          
                                       
                           
                                 2.
                              
                              
                                 Erandina punktist 1 võib pädev asutus lubada kasutada ja ladustada punkti 1 alapunktis d viidatud segajõusööta põllumajandusettevõtetes, kus peetakse selliseid põllumajandusloomade liike, kellele selline sööt ei ole ette nähtud, tingimusel et põllumajandusettevõttes on rakendatud meetmed sellise segajõusööda söötmise vältimiseks loomaliikidele, kellele selline sööt ei ole ette nähtud.
                              
                           IV   PEATÜKK
                     
                        II peatükis sätestatud erandite kohaldamise eritingimused
                     
                     
                        A   JAGU
                     
                     
                        
                           Eritingimused, mida kohaldatakse sellise kalajahu ja kalajahu sisaldava segajõusööda tootmise ja kasutamise suhtes, mis on ette nähtud muude mittemäletsejaliste põllumajandusloomade kui karusloomade söötmiseks
                        
                     
                     Järgmisi eritingimusi kohaldatakse sellise kalajahu ja kalajahu sisaldava segajõusööda tootmise ja kasutamise suhtes, mis on ette nähtud muude mittemäletsejaliste põllumajandusloomade kui karusloomade söötmiseks:
                     
                                 a)
                              
                              
                                 kalajahu peab olema toodetud töötlemisettevõttes, kus tegeletakse üksnes muudest veeloomadest kui mereimetajatest saadud toodete tootmisega;
                              
                           
                                 b)
                              
                              
                                 kalajahu ja kalajahu sisaldava segajõusööda saadetiste äridokumendil või vajaduse korral terviseohutuse sertifikaadil ja selliseid tooteid sisaldaval mis tahes pakendil peavad olema selgelt kirjas sõnad „sisaldab kalajahu – ei tohi anda mäletsejalistele.”
                              
                           
                        B   JAGU
                     
                     
                        
                           Eritingimused, mida kohaldatakse sellise loomse päritoluga kaltsiumvesinikfosfaadi ja trikaltsiumfosfaadi ning neid sisaldava segajõusööda kasutamise suhtes, mis on ette nähtud muude mittemäletsejaliste põllumajandusloomade kui karusloomade söötmiseks
                        
                     
                     Loomse päritoluga kaltsiumvesinikfosfaadi ja trikaltsiumfosfaadi ning selliseid fosfaate sisaldava segajõusööda äridokumendil või vajaduse korral terviseohutuse sertifikaadil ja selliseid tooteid sisaldaval mis tahes pakendil peavad olema selgelt kirjas sõnad „sisaldab loomse päritoluga kaltsiumvesinikfosfaati/trikaltsiumfosfaati – ei tohi anda mäletsejalistele.”
                     
                        C   JAGU
                     
                     
                        
                           Eritingimused, mida kohaldatakse selliste mittemäletsejalistelt saadud veretoodete ja neid tooteid sisaldava segajõusööda tootmise ja kasutamise suhtes, mis on ette nähtud muude mittemäletsejaliste põllumajandusloomade kui karusloomade söötmiseks
                        
                     
                     Järgmisi eritingimusi kohaldatakse selliste mittemäletsejalistelt saadud veretoodete ja neid tooteid sisaldava segajõusööda tootmise ja kasutamise suhtes, mis on ette nähtud muude mittemäletsejaliste põllumajandusloomade kui karusloomade söötmiseks:
                     
                                 a)
                              
                              
                                 veretoodete tootmiseks ettenähtud veri peab pärinema tapamajadest, kus ei tapeta mäletsejalisi ja mille pädev asutus on sellisena registreerinud.
                                 Erandina kõnealusest eritingimusest võib pädev asutus lubada mäletsejaliste tapmist tapamajades, kus toodetakse mittemäletsejalistelt saadud verd, mis on ette nähtud mittemäletsejaliste põllumajandusloomade söödaks kasutavateks veretoodeteks.
                                 Luba võidakse anda üksnes siis, kui pädev asutus on pärast inspekteerimist veendunud mäletsejaliste ja mittemäletsejaliste vere ristsaastumise vältimiseks võetud meetmete tõhususes.
                                 Meetmed peavad hõlmama järgmiseid miinimumnõudeid:
                                 
                                             i)
                                          
                                          
                                             mittemäletsejalisi tapetakse liinidel, mis on füüsiliselt eraldatud mäletsejaliste tapmiseks kasutatavatest liinidest;
                                          
                                       
                                             ii)
                                          
                                          
                                             mittemäletsejaliste vere kogumisel, ladustamisel, transportimisel ja pakendamisel kasutatakse rajatisi, mis on füüsiliselt eraldatud rajatistest, mida kasutatakse mäletsejaliste vere kogumisel, ladustamisel, transportimisel ja pakendamisel;
                                          
                                       
                                             iii)
                                          
                                          
                                             mittemäletsejaliste verest võetakse korrapäraselt proove ja seda analüüsitakse, et kontrollida, kas selles ei leidu mäletsejaliste valkusid. Kasutatud analüüsimeetod peab olema selleks teaduslikult valideeritud. Proovide võtmise ja analüüside tegemise sagedus tuleb kindlaks määrata riskihindamise põhjal, mille ettevõtja on teostanud oma menetluste osana ohuanalüüsi ja kriitiliste kontrollpunktide süsteemi põhimõtetel;
                                          
                                       
                           
                                 b)
                              
                              
                                 mittemäletsejaliste söötmiseks ettenähtud veretoodete tootmiseks kasutatav veri tuleb vedada töötlemisettevõttesse sõidukites ja konteinerites, mida kasutatakse üksnes mittemäletsejaliste vere transportimiseks.
                                 Erandina sellest eritingimusest võidakse sõidukeid ja konteinereid, mida on eelnevalt kasutatud mäletsejalistelt saadud vere transportimiseks, kasutada mittemäletsejalistelt saadud vere transportimiseks, tingimusel et need on ristsaastumise vältimiseks enne põhjalikult puhastatud vastavalt dokumenteeritud menetlusele, mille pädev asutus on eelnevalt heaks kiitnud. Kui sellist menetlust kasutatakse, tuleb see dokumenteerida ning dokumendid säilitada vähemalt kahe aasta jooksul pädevale asutusele kättesaadavatena;
                              
                           
                                 c)
                              
                              
                                 veretooteid toodetakse üksnes sellistes töötlemisettevõtetes, kus töödeldakse ainult mittemäletsejaliste verd.
                                 Erandina kõnealusest eritingimusest võib pädev asutus lubada toota mittemäletsejaliste põllumajandusloomade söödaks kasutavaid veretooteid töötlemisettevõtetes, kus töödeldakse mittemäletsejaliste verd.
                                 Luba võidakse anda üksnes siis, kui pädev asutus on pärast inspekteerimist veendunud vere ristsaastumise vältimiseks võetud meetmete tõhususes.
                                 Meetmed peavad hõlmama järgmiseid miinimumnõudeid:
                                 
                                             i)
                                          
                                          
                                             mittemäletsejalistelt saadud veretooteid tuleb toota suletud süsteemis, mis on füüsiliselt eraldatud mäletsejalistelt saadud veretoodete tootmisest;
                                          
                                       
                                             ii)
                                          
                                          
                                             mittemäletsejalistelt saadud pakendamata tooraine ja pakendamata lõpptoodete kogumine, ladustamine, transportimine ja pakendamine toimub rajatistes, mis on eraldatud rajatistest, kus kogutakse, ladustatakse, transporditakse ja pakendatakse mäletsejalistelt saadud pakendamata toorainet ja pakendamata lõpptooteid;
                                          
                                       
                                             iii)
                                          
                                          
                                             mittemäletsejalistelt ja mäletsejalistelt saadud sissetulevat verd ja vastavaid veretooteid tuleb pidevalt võrrelda;
                                          
                                       
                                             iv)
                                          
                                          
                                             mittemäletsejalistelt saadud veretoodetest tuleb võtta korrapäraselt proove ja neid analüüsida, et teha kindlaks, kas selles ei esine ristsaastumist mäletsejalistelt saadud veretoodetega, kasutades sööda kontrollimisel loomse päritoluga komponentide määramise analüüsimeetodeid, mis on sätestatud määruse (EÜ) nr 152/2009 VI lisas; proovide võtmise ja analüüside tegemise sagedus määratakse kindlaks riskihindamise põhjal, mille ettevõtja on teostanud oma menetluste osana ohuanalüüsi ja kriitiliste kontrollpunktide süsteemi põhimõtetel; sellise proovide võtmise ja analüüside tulemused tuleb säilitada vähemalt viie aasta jooksul pädevale asutusele kättesaadavatena;
                                          
                                       
                           
                                 d)
                              
                              
                                 veretooteid ja veretooteid sisaldava segajõusööda saadetiste äridokumendil või vajaduse korral terviseohutuse sertifikaadil ja selliseid tooteid sisaldaval mis tahes pakendil peavad olema selgelt kirjas sõnad „sisaldab veretooteid – ei tohi anda mäletsejalistele.”
                              
                           
                        D   JAGU
                     
                     
                        
                           Mittemäletsejalistelt saadud ja vesiviljelusloomadele söötmiseks ettenähtud muude töödeldud loomsete valkude kui kalajahu ning selliseid loomseid valkusid sisaldava segajõusööda tootmise ja kasutamise suhtes kohaldatavad eritingimused
                        
                     
                     Mittemäletsejalistelt saadud ja vesiviljelusloomadele söötmiseks ettenähtud muude töödeldud loomsete valkude kui kalajahu ning selliseid valkusid sisaldava segajõusööda tootmise ja kasutamise suhtes kohaldatakse järgmisi eritingimusi:
                     
                                 a)
                              
                              
                                 loomsed kõrvalsaadused, mis on ette nähtud käesolevas jaos viidatud töödeldud loomsete valkude tootmiseks, peavad pärinema tapamajadest, kus ei tapeta mäletsejalisi ja mille pädev asutus on sellisena registreerinud või lihalõikusettevõttest, kus ei konditustata ega tükeldata mäletsejaliste liha.
                                 Erandina kõnealusest eritingimusest võib pädev asutus lubada mäletsejaliste tapmist tapamajades, kus toodetakse mittemäletsejalistelt saadud loomseid kõrvalsaadusi, mis on ette nähtud käesolevas jaos viidatud töödeldud loomsete valkude tootmiseks.
                                 Luba võidakse anda üksnes siis, kui pädev asutus on pärast inspekteerimist veendunud mäletsejaliste ja mittemäletsejaliste kõrvalsaaduste ristsaastumise vältimiseks võetud meetmete tõhususes.
                                 Meetmed peavad hõlmama järgmiseid miinimumnõudeid:
                                 
                                             i)
                                          
                                          
                                             mittemäletsejalisi tapetakse liinidel, mis on füüsiliselt eraldatud mäletsejaliste tapmiseks kasutatavatest liinidest;
                                          
                                       
                                             ii)
                                          
                                          
                                             mittemäletsejalistelt saadud loomsete kõrvalsaaduste kogumisel, ladustamisel, transportimisel ja pakendamisel kasutatakse rajatisi, mis on eraldatud rajatistest, mida kasutatakse mäletsejalistelt saadud loomsete kõrvalsaaduste kogumisel, ladustamisel, transportimisel ja pakendamisel;
                                          
                                       
                                             iii)
                                          
                                          
                                             mittemäletsejalistelt saadud loomsetest kõrvalsaadustest võetakse korrapäraselt proove ja neid analüüsitakse, et kontrollida, kas neis ei leidu mäletsejaliste valkusid. Kasutatud analüüsimeetod peab olema selleks teaduslikult valideeritud. Proovide võtmise ja analüüside tegemise sagedus tuleb kindlaks määrata riskihindamise põhjal, mille ettevõtja on teostanud oma menetluste osana ohuanalüüsi ja kriitiliste kontrollpunktide süsteemi põhimõtetel;
                                          
                                       
                           
                                 b)
                              
                              
                                 mittemäletsejalistelt saadud loomsed kõrvalsaadused, mis on ette nähtud käesolevas jaos viidatud töödeldud loomsete valkude tootmiseks, transporditakse töötlemisettevõttesse sõidukites ja konteinerites, mida ei kasutata mäletsejalistelt saadud loomsete kõrvalsaaduste transportimiseks.
                                 Erandina sellest eritingimusest võidakse neid transportida sõidukites ja konteinerites, mida on eelnevalt kasutatud mäletsejalistelt saadud loomsete kõrvalsaaduste transportimiseks, tingimusel et need sõidukid ja konteinerid on ristsaastumise vältimiseks enne puhastatud vastavalt dokumenteeritud menetlusele, mille pädev asutus on eelnevalt heaks kiitnud.
                                 Kui sellist menetlust kasutatakse, tuleb see dokumenteerida ning dokumendid säilitada vähemalt kahe aasta jooksul pädevale asutusele kättesaadavatena;
                              
                           
                                 c)
                              
                              
                                 käesolevas jaos viidatud töödeldud loomset valku töödeldakse töötlemisettevõtetes, kus töödeldakse üksnes mittemäletsejalistelt saadud loomseid kõrvalsaadusi, mis on pärit punktis a osutatud tapamajadest ja lihalõikusettevõtetest.
                                 Erandina kõnealusest eritingimusest võib pädev asutus lubada käesolevas jaos osutatud töödeldud loomse valgu töötlemist töötlemisettevõtetes, kus töödeldakse mäletsejalistelt saadud loomseid kõrvalsaadusi.
                                 Luba võidakse anda üksnes siis, kui pädev asutus on pärast inspekteerimist veendunud, et mäletsejalistelt saadud töödeldud loomsete valkude ja mittemäletsejalistelt saadud töödeldud loomsete valkude ristsaastumise vältimiseks võetud meetmed on tõhusad.
                                 Kõnealused ennetusmeetmed peavad hõlmama järgmiseid miinimumnõudeid:
                                 
                                             i)
                                          
                                          
                                             mäletsejalistelt saadud töödeldud loomseid valke tuleb toota suletud süsteemis, mis on füüsiliselt eraldatud süsteemist, mida kasutatakse käesolevas jaos viidatud töödeldud loomsete valkude tootmiseks;
                                          
                                       
                                             ii)
                                          
                                          
                                             mäletsejalistelt saadud loomseid kõrvalsaadusi tuleb ladustamisel ja transportimisel hoida rajatistes, mis on füüsiliselt eraldatud rajatistest, mida kasutatakse mittemäletsejalistelt saadud loomsete kõrvalsaaduste ladustamiseks ja transportimiseks;
                                          
                                       
                                             iii)
                                          
                                          
                                             mäletsejalistelt saadud töödeldud loomseid valke tuleb ladustamisel ja pakendamisel hoida rajatistes, mis on füüsiliselt eraldatud rajatistest, mida kasutatakse mittemäletsejalistelt saadud lõpptoodete ladustamiseks ja transportimiseks;
                                          
                                       
                                             iv)
                                          
                                          
                                             käesolevas jaos viidatud töödeldud loomsetest valkudest tuleb võtta korrapäraselt proove ja neid analüüsida, et teha kindlaks, kas need ei ole ristsaastatud mäletsejalistelt pärit töödeldud loomsete valkudega, kasutades sööda kontrollimisel loomse päritoluga komponentide määramise analüüsimeetodeid, mis on sätestatud määruse (EÜ) nr 152/2009 VI lisas; proovide võtmise ja analüüside tegemise sagedus määratakse kindlaks riskihindamise põhjal, mille ettevõtja on teostanud oma menetluste osana ohuanalüüsi ja kriitiliste kontrollpunktide süsteemi põhimõtetel; sellise proovide võtmise ja analüüside tulemused tuleb säilitada vähemalt viie aasta jooksul pädevale asutusele kättesaadavatena;
                                          
                                       
                           
                                 d)
                              
                              
                                 käesolevas jaos viidatud töödeldud loomseid valke sisaldavat segajõusööta tuleb toota ettevõtetes, millele pädev asutus on selleks otstarbeks heakskiidu andnud ning kus toodetakse üksnes vesiviljelusloomade sööta.
                                 Erandina sellest eritingimusest:
                                 
                                             i)
                                          
                                          
                                             võib pädev asutus pärast kohapealset kontrolli lubada toota segajõusööta vesiviljelusloomadele ettevõtetes, kus toodetakse ka teistele põllumajandusloomadele (välja arvatud karusloomadele) ettenähtud sööta, eeldusel et täidetud on järgmised tingimused:
                                             
                                                         —
                                                      
                                                      
                                                         mäletsejalistele ettenähtud segajõusööta tuleb toota ja hoida ladustamise, transportimise ja pakendamise ajal rajatistes, mis on füüsiliselt eraldatud nendest rajatistest, kus toodetakse ja hoitakse mittemäletsejalistele loomadele ettenähtud segajõusööta;
                                                      
                                                   
                                                         —
                                                      
                                                      
                                                         vesiviljelusloomadele ettenähtud segajõusööta tuleb toota ja hoida ladustamise, transportimise ja pakendamise ajal rajatistes, mis on füüsiliselt eraldatud nendest rajatistest, kus toodetakse ja hoitakse mittemäletsejalistele loomadele ettenähtud segajõusööta;
                                                      
                                                   
                                                         —
                                                      
                                                      
                                                         kirjeid, kuhu on märgitud käesolevas jaos viidatud töödeldud loomsete valkude ostmine ja kasutamine ning sellist valku sisaldava segajõusööda müük, tuleb säilitada vähemalt viie aasta jooksul pädevale asutusele kättesaadavatena;
                                                      
                                                   
                                                         —
                                                      
                                                      
                                                         muudele põllumajandusloomadele kui vesiviljelusloomadele ettenähtud segajõusöödast tuleb võtta korrapäraselt proove ja neid analüüsida, et teha kindlaks, kas selles ei esine loomse päritoluga keelatud komponente, kasutades sööda kontrollimisel loomse päritoluga komponentide määramise analüüsimeetodeid, mis on sätestatud määruse (EÜ) nr 152/2009 VI lisas; proovide võtmise ja analüüside tegemise sagedus määratakse kindlaks riskihindamise põhjal, mille ettevõtja on teostanud oma menetluste osana ohuanalüüsi ja kriitiliste kontrollpunktide süsteemi põhimõtetel; tulemused tuleb säilitada vähemalt viie aasta jooksul pädevale asutusele kättesaadavatena;
                                                      
                                                   
                                       
                                             ii)
                                          
                                          
                                             nõutav ei ole eriluba täissööda tootmiseks käesolevas jaos viidatud töödeldud loomseid valke sisaldavast segajõusöödast selliste põllumajandusettevõtjate enda majapidamise tarbeks, kes täidavad järgmisi tingimusi:
                                             
                                                         —
                                                      
                                                      
                                                         pädev asutus on nad registreerinud;
                                                      
                                                   
                                                         —
                                                      
                                                      
                                                         nad peavad üksnes vesiviljelusloomi;
                                                      
                                                   
                                                         —
                                                      
                                                      
                                                         nad toodavad täissööta vesiviljelusloomadele üksnes samas ettevõttes kasutamiseks ning
                                                      
                                                   
                                                         —
                                                      
                                                      
                                                         käesolevas jaos viidatud töödeldud loomseid valke sisaldav segajõusööt, mida nad tootmises kasutavad, moodustab koguvalgust alla 50 %;
                                                      
                                                   
                                       
                           
                                 e)
                              
                              
                                 käesolevas jaos viidatud töödeldud loomsete valkude saadetiste äridokumendil või vajaduse korral terviseohutuse sertifikaadil ja selliseid tooteid sisaldaval mis tahes pakendil peavad olema selgelt kirjas järgmised sõnad: „mittemäletsejalistelt saadud töödeldud loomne valk – ei tohi kasutada põllumajandusloomade, välja arvatud vesiviljelusloomade ja karusloomade sööda tootmiseks.”
                                 Käesolevas jaos viidatud töödeldud loomseid valke sisaldava segajõusööda, mis on ette nähtud vesiviljelusloomadele, saadetiste äridokumendil või vajaduse korral terviseohutuse sertifikaadil ja selliseid tooteid sisaldaval mis tahes pakendil peavad olema selgelt kirjas järgmised sõnad: „sisaldab mittemäletsejalistelt saadud töödeldud loomseid valke – ei tohi kasutada põllumajandusloomade, välja arvatud vesiviljelusloomade ja karusloomade söödaks.”
                              
                           
                        E   JAGU
                     
                     
                        
                           Eritingimused, mida kohaldatakse võõrutamata mäletsejalistele söötmiseks ettenähtud kalajahu sisaldavate piimaasendajate tootmise, turuleviimise ja kasutamise suhtes
                        
                     
                     Mäletsejaliste liikide võõrutamata põllumajandusloomadele söötmiseks ettenähtud kalajahu sisaldavate piimaasendajate tootmise, turuleviimise ja kasutamise suhtes kohaldatakse järgmisi eritingimusi:
                     
                                 a)
                              
                              
                                 piimaasendajates kasutatav kalajahu peab olema toodetud töötlemisettevõtetes, kus tegeletakse üksnes veeloomadest (välja arvatud mereimetajatest) saadud toodete tootmisega ning mis täidavad III peatükis sätestatud üldtingimusi;
                              
                           
                                 b)
                              
                              
                                 kalajahu kasutamist mäletsejaliste liikide võõrutamata põllumajandusloomade puhul lubatakse üksnes piimaasendajate tootmiseks, mida turustatakse kuivalt ja antakse loomadele kindlas koguses vedelikus lahjendatuna ning mis on ette nähtud võõrutamata mäletsejaliste söötmiseks, et enne võõrutuse lõppemist täiendada või asendada pärast ternespiima antavat piima;
                              
                           
                                 c)
                              
                              
                                 kalajahu sisaldavaid piimaasendajaid, mis on ette nähtud mäletsejaliste liikide võõrutamata põllumajandusloomade jaoks, tuleb toota ettevõtetes, kus ei toodeta muud mäletsejaliste jaoks ette nähtud segajõusööta ja millel on pädeva asutuse luba.
                                 Erandina sellest eritingimusest võib pädev asutus pärast kohapealse kontrolli teostamist lubada mäletsejalistele ettenähtud muu segajõusööda tootmist asutustes, kus toodetakse ka mäletsejaliste liikide võõrutamata põllumajandusloomade jaoks ettenähtud piimaasendajaid, mis sisaldavad kalajahu, kui täidetud on järgmised tingimused:
                                 
                                             i)
                                          
                                          
                                             muud mäletsejalistele ettenähtud segajõusööta tuleb hoida rajatistes, mis on füüsiliselt eraldatud rajatistest, mida kasutatakse pakendamata kalajahu ja kalajahu sisaldavate pakendamata piimaasendajate ladustamiseks, transportimiseks ja pakendamiseks;
                                          
                                       
                                             ii)
                                          
                                          
                                             mäletsejalistele ettenähtud muud segajõusööta tuleb toota rajatistes, mis on füüsiliselt eraldatud rajatistest, kus toodetakse kalajahu sisaldavaid piimaasendajaid;
                                          
                                       
                                             iii)
                                          
                                          
                                             kalajahu ostmist ja kasutamist ning kalajahu sisaldavate piimaasendajate müüki käsitlevad kirjed peavad olema pädevale asutusele kättesaadavad vähemalt viie aasta jooksul;
                                          
                                       
                                             iv)
                                          
                                          
                                             mäletsejalistele ettenähtud muust segajõusöödast tuleb võtta korrapäraselt proove ja neid analüüsida, et teha kindlaks, et selles ei esine loomse päritoluga keelatud komponente, kasutades sööda kontrollimisel loomse päritoluga komponentide määramise analüüsimeetodeid, mis on sätestatud määruse (EÜ) nr 152/2009 VI lisas; proovide võtmise ja analüüside tegemise sagedus määratakse kindlaks riskihindamise põhjal, mille ettevõtja on teostanud oma menetluste osana ohuanalüüsi ja kriitiliste kontrollpunktide süsteemi põhimõtetel; selliste proovide võtmise ja analüüside tulemused tuleb säilitada vähemalt viie aasta jooksul pädevale asutusele kättesaadavatena;
                                          
                                       
                           
                                 d)
                              
                              
                                 importijad tagavad, et enne iga kalajahu sisaldava piimaasendaja imporditud saadetise vabasse ringlusse laskmist liidus analüüsitakse seda, kasutades sööda kontrollimisel loomse päritoluga komponentide määramise analüüsimeetodeid, mis on sätestatud määruse (EÜ) nr 152/2009 VI lisas, et teha kindlaks, kas selles ei esine loomse päritoluga keelatud komponente;
                              
                           
                                 e)
                              
                              
                                 mäletsejaliste liikide võõrutamata põllumajandusloomade jaoks ettenähtud kalajahu sisaldava piimaasendaja saadetiste äridokumendil või vajaduse korral terviseohutuse sertifikaadil ja selliseid piimaasendajaid sisaldaval mis tahes pakendil peavad olema selgelt kirjas sõnad: „sisaldab kalajahu – ei tohi anda mäletsejalistele, välja arvatud võõrutamata mäletsejalistele”;
                              
                           
                                 f)
                              
                              
                                 mäletsejaliste liikide võõrutamata põllumajandusloomade jaoks ettenähtud kalajahu sisaldavaid pakendamata piimaasendajaid tuleb transportida sõidukites ja konteinerites, mida ei kasutata muu mäletsejalistele ettenähtud sööda transportimiseks.
                                 Erandina sellest eritingimusest võidakse sõidukeid ja konteinereid, mida on kasutatud muu mäletsejalistele ettenähtud pakendamata sööda transportimiseks, kasutada mäletsejaliste liikide võõrutamata põllumajandusloomade jaoks ettenähtud pakendamata piimaasendajate, mis sisaldavad kajajahu, transportimiseks, tingimusel et need sõidukid ja konteinerid on ristsaastumise vältimiseks enne puhastatud vastavalt dokumenteeritud menetlusele, mille pädev asutus on eelnevalt heaks kiitnud. Kui sellist menetlust kasutatakse, tuleb see dokumenteerida ning dokumendid säilitada vähemalt kahe aasta jooksul pädevale asutusele kättesaadavatena;
                              
                           
                                 g)
                              
                              
                                 põllumajandusettevõtetes, kus peetakse mäletsejalisi, võetakse meetmeid, et vältida kalajahu sisaldavate piimaasendajate söötmist muudele mäletsejalistele kui võõrutamata mäletsejalistele. Pädev asutus koostab kalajahu sisaldavaid piimaasendajaid kasutavate ettevõtete loetelu kas põllumajandusettevõtte eelneva teavitamise süsteemi kaudu või mõne muu süsteemi abil, mis tagab käesoleva tingimuse täitmise.
                              
                           V   PEATÜKK
                     
                        Üldnõuded
                     
                     
                        A   JAGU
                     
                     
                        
                           Loetelud
                        
                     
                     Liikmesriigid ajakohastavad loetelusid järgmistest asutustest ja teevad need üldsusele kättesaadavaks:
                     
                                 a)
                              
                              
                                 tapamajad, millest võib pärineda toodetud veri vastavalt IV peatüki C jao punktile a;
                              
                           
                                 b)
                              
                              
                                 heaks kiidetud töötlemisettevõtted, kus toodetakse veretooteid vastavalt IV peatüki C jao punktile c;
                              
                           
                                 c)
                              
                              
                                 tapamajad ja lihalõikusettevõtted, millest võivad pärineda töödeldud loomse valgu tootmiseks kasutatavad loomsed kõrvalsaadused vastavalt IV peatüki D jao punktile a;
                              
                           
                                 d)
                              
                              
                                 heaks kiidetud töötlemisettevõtted, kus toodetakse mittemäletsejalistelt saadud töödeldud loomseid valke ja mis tegutsevad vastavalt IV peatüki D jao punktile c;
                              
                           
                                 e)
                              
                              
                                 heaks kiidetud ettevõtted, millele on viidatud III peatüki B jaos, IV peatüki D jao punktis d ja IV peatüki E jao punktis c;
                              
                           
                                 f)
                              
                              
                                 registreeritud enda majapidamise tarbeks sööta valmistavad põllumajandusettevõtjad, kes tegutsevad vastavalt III peatüki B jaos ja IV peatüki D jao punktis d sätestatud tingimustele.
                              
                           
                        B   JAGU
                     
                     
                        
                           Mäletsejalistelt saadud tooteid sisaldava söödamaterjali ja segajõusööda transportimine
                        
                     
                     
                                 1.
                              
                              
                                 Mäletsejalistelt saadud muid kui allpool punktides a, b ja c loetletud tooteid sisaldava pakendamata söödamaterjali ja pakendamata segajõusööta transporditakse sõidukites ja konteinerites, mida ei kasutata muude põllumajandusloomade kui karusloomade sööda transportimiseks:
                                 
                                             a)
                                          
                                          
                                             piim, piimapõhised tooted, piimasaadused, ternespiim ja ternespiimatooted;
                                          
                                       
                                             b)
                                          
                                          
                                             loomse päritoluga kaltsiumvesinikfosfaat ja trikaltsiumfosfaat;
                                          
                                       
                                             c)
                                          
                                          
                                             hüdrolüüsitud valk, mis on saadud mäletsejaliste toornahkadest.
                                          
                                       
                           
                                 2.
                              
                              
                                 Erandina punktist 1 võidakse sõidukeid ja konteinereid, mida on eelnevalt kasutatud selles punktis loetletud pakendatud söödamaterjali ja pakendatud segajõusööda transportimiseks, kasutada muude põllumajandusloomade kui karusloomade sööda transportimiseks, tingimusel et need on ristsaastumise vältimiseks enne puhastatud vastavalt dokumenteeritud menetlusele, mille pädev asutus on eelnevalt heaks kiitnud.
                                 Kui sellist menetlust kasutatakse, tuleb see dokumenteerida ning dokumendid säilitada vähemalt kahe aasta jooksul pädevale asutusele kättesaadavatena.
                              
                           
                        C   JAGU
                     
                     
                        
                           Mäletsejalistelt saadud tooteid sisaldava segajõusööda tootmine
                        
                     
                     Mäletsejalistelt saadud muid kui punktides a, b ja c loetletud tooteid sisaldavat segajõusööta ei tohi toota ettevõtetes, kus toodetakse muudele põllumajandusloomadele kui karusloomadele ettenähtud sööta:
                     
                                 a)
                              
                              
                                 piim, piimapõhised tooted, piimasaadused, ternespiim ja ternespiimatooted;
                              
                           
                                 b)
                              
                              
                                 loomse päritoluga kaltsiumvesinikfosfaat ja trikaltsiumfosfaat;
                              
                           
                                 c)
                              
                              
                                 hüdrolüüsitud valk, mis on saadud mäletsejaliste toornahkadest.
                              
                           
                        D   JAGU
                     
                     
                        
                           Mäletsejalistelt pärit tooteid sisaldava põllumajandusloomadele ettenähtud söödamaterjali ja segajõusööda kasutamine ja ladustamine põllumajandusettevõtetes
                        
                     
                     Mäletsejalistelt pärit muid kui punktides a, b ja c loetletud tooteid sisaldava põllumajandusloomadele ettenähtud söödamaterjali ja segajõusööda kasutamine ja ladustamine on keelatud põllumajandusettevõtetes, kus peetakse muid põllumajandusloomi kui karusloomi:
                     
                                 a)
                              
                              
                                 piim, piimapõhised tooted, piimasaadused, ternespiim ja ternespiimatooted;
                              
                           
                                 b)
                              
                              
                                 loomse päritoluga kaltsiumvesinikfosfaat ja trikaltsiumfosfaat;
                              
                           
                                 c)
                              
                              
                                 hüdrolüüsitud valk, mis on saadud mäletsejaliste toornahkadest.
                              
                           
                        E   JAGU
                     
                     
                        
                           Töödeldud loomsete valkude ja selliseid valke sisaldavate toodete eksport
                        
                     
                     
                                 1.
                              
                              
                                 Mäletsejalistelt saadud töödeldud loomsete valkude ja selliseid valke sisaldavate toodete eksport on keelatud.
                                 Erandina ei kohaldata seda keeldu töödeldud lemmikloomatoidu, sealhulgas konserveeritud lemmikloomatoidu suhtes, mis sisaldab mäletsejalistelt saadud töödeldud loomseid valke ning mida on töödeldud ja mis on märgistatud vastavalt liidu õigusaktidele.
                              
                           
                                 2.
                              
                              
                                 Mittemäletsejalistelt saadud töödeldud loomsete valkude ja neid valkusid sisaldavate toodete eksporti võidakse lubada üksnes järgmistel tingimustel:
                                 
                                             a)
                                          
                                          
                                             nende kasutamisotstarve ei ole artikliga 7 ja käesoleva lisaga keelatud;
                                          
                                       
                                             b)
                                          
                                          
                                             enne eksportimist on sõlmitud eksportiva liikmesriigi pädeva asutuse või komisjoni ja importiva kolmanda riigiga kirjalik leping, milles kolmas riik kohustub järgima toodete ettenähtud kasutuse tingimusi ja hoiduma töödeldud loomsete valkude ning neid valkusid sisaldavate toodete reeksportimisest artikliga 7 ja käesoleva lisaga keelatud eesmärkidel.
                                          
                                       
                           
                                 3.
                              
                              
                                 Vastavalt eespool punkti 2 alapunktile b sõlmitud kirjalikud lepingud esitatakse toiduahela ja loomatervishoiu alalise komitee raames.
                              
                           
                                 4.
                              
                              
                                 Punkte 2 ja 3 ei kohaldata järgmiste toodete eksportimise suhtes:
                                 
                                             a)
                                          
                                          
                                             kalajahu ja kalajahu sisaldav segajõusööt;
                                          
                                       
                                             b)
                                          
                                          
                                             vesiviljelusloomadele ettenähtud segajõusööt;
                                          
                                       
                                             c)
                                          
                                          
                                             lemmikloomatoit.
                                          
                                       
                           
                        F   JAGU
                     
                     
                        
                           Ametlikud kontrollid
                        
                     
                     
                                 1.
                              
                              
                                 Ametlikud kontrollid, mida teostab pädev asutus käesolevas lisas sätestatud eeskirjade täitmise kontrollimiseks, hõlmavad inspektsioone ja proovide võtmist töödeldud loomse valgu ja sööda analüüsideks, kasutades sööda kontrollimisel loomse päritoluga komponentide määramise analüüsimeetodeid, mis on sätestatud määruse (EÜ) nr 152/2009 VI lisas.
                              
                           
                                 2.
                              
                              
                                 Pädev asutus kontrollib korrapäraselt selliste laboratooriumide pädevust, kus teostatakse analüüse ametlike kontrollide eesmärgil, hinnates eelkõige laboritevaheliste tasemekatsete tulemusi.
                                 Kui pädevus ei ole piisav, teostab laboratoorium enne järgmiste analüüside teostamist minimaalse parandusmeetmena labori töötajate ümberõppe.
                              
                           
               
            
         (1)  ELT L 300, 14.11.2009, lk 1.
      
         (2)  ELT L 54, 26.2.2011, lk 1.
      
         (3)  EÜT L 31, 1.2.2002, lk 1.
      
         (4)  ELT L 229, 1.9.2009, lk 1.
      
         (5)  ELT L 328, 24.11.2006, lk 14.”;
      
         (6)  ELT L 54, 26.2.2009, lk 1.”.